Diari Oficial de la Generalitat Valenciana


Sumari del DOGV 1946, del 19-01-1993 (1993/826922)

ACORD de 28 de desembre de 1992, del Govern Valencià, pel qual aprova definitivament la modificació número 3 de les normes subsidiàries de planejament de Gestalgar.
--------------------------------------------------------------------------------------------------------------------------------------------------------------------

### Dades del document

Número de DOGV
:   1946

Data del DOGV
:   19-01-1993

Secció del DOGV
:   ALTRES DISPOSICIONS

Número del document
:   1993/826922


Data del document
:   28-12-1992

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Acord de 28 de desembre de 1992, del Govern Valencià, pel qual aprova definitivament la modificació número 3 de les normes subsidiàries de planejament de Gestalgar.  
El Govern Valencià, en la reunió del dia 28 de desembre de 1992, adoptà l'acord següent:  
Fets  
Primer  
Les modificacions número 2 i número 3 de les normes subsidiàries de planejament de Gestalgar es van aprovar inicialment el 21 de desembre de 1990 i, després del període d'exposició pública pertinent, es van aprovar provisionalment el 28 de febrer de 1991. L'expedient administratiu està complet i diligenciat i la tramitació s'ha realitzat d'acord amb el que estableixen els articles 41 de la Llei del Sòl i 150 a 152 del Reglament de Planejament. El document consta de memòria justificativa, normes urbanístiques i plànols. S'ha tramés per triplicat i s'ha diligenciat com cal i conté les determinacions que estableix l'article 92 del Reglament de Planejament.  
Segon  
Gestalgar té normes subsidiàries de planejament del tipus a), aprovades definitivament per la Comissió Territorial d'Urbanisme de València el 31 de gener de 1989.  
Tercer  
La finalitat de les modificacions consisteix en:  
- Modificació número 2: afecta la prolongació del carrer del Calvario a fi d'ajustar la seua alineació a la realitat existent, atés que en l'alineació que hi ha ara es va cometre l?error de deixar una franja entre el carrer urbanitzat i les parcel·les de sòl urbà.  
- Modificació número 3: afecta la zona del carrer Arrabal de las Eras, en la prolongació del carrer del Calvario; consisteix en l'adscripció com a solar edificable d'una parcel·la que el planejament vigent tracta com a part d'una plaça i que per causes de costosa urbanització - ja que té un desnivell de quatre metres- i perquè anteriorment hi havia una edificació ruïnosa, se'n planeja la modificació i conversió en solar edificable. També es planeja al carrer Arrabal de las Eras, en la confluència amb la prolongació del carrer del Calvario, ampliar una zona de propietat municipal per a establir una parcel·la mínima amb l?edificació que hi confronta.  
Quart  
La Comissió Territorial d'Urbanisme de València, en la sessió del 7 de maig de 1991, a la vista de l?expedient, va acordar suspendre les modificacions número 2 i número 3 fins que no s'esmenen determinades deficiències.  
Cinquè  
El ple de l'Ajuntament de Gestalgar, en la sessió del 12 de desembre de 1991, va aprovar l'esmena de les deficiències i el 14 de gener de 1992 va tenir entrada en la Comissió Territorial d'Urbanisme el certificat corresponent i la documentació d'esmena per triplicat.  
Sisè  
El Conseller d'Obres Públiques, Urbanisme i Transports va emetre un informe favorable sobre el projecte mitjançant una resolució de 25 de maig de 1992.  
Seté  
El Consell d'Estat va emetre un dictamen favorable l'1 d'octubre de 1992.  
Fonaments de dret  
Primer  
A la vista de la documentació presentada, resulta que:  
- Respecte de la modificació número 2, l'existència de l?error, la justifica l'Ajuntament a causa que les normes subsidiàries vigents es van redactar fent servir un fotogramètric antic que no recollia la realitat existent i que l?obertura dels carrers i el seu traçat és anterior a les mateixes normes. També justifica el canvi d'alineació per motius de coherència amb la resta del carrer i aquest canvi no implica una estrangulació d'aquest i també pel cost que li comportaria a l'ajuntament la seua ampliació.  
- Respecte a la modificació número 3, justifica l'ajuntament el seu interès a causa que la reducció d'espai lliure d'ús públic és inapreciable en el conjunt i, comparada amb el parc públic de 30.000 metres quadrats que hi ha al llarg del riu Túria per a la població de Gestalgar, i a causa de la diferència de nivell de quatre metres que dificulta la realització d'un espai útil d'ús públic.  
Segon  
La Comissió Territorial d'Urbanisme de València, en la sessió de 25 de febrer de 1992, va acordar aprovar definitivament la modificació número 2 de les normes subsidiàries de planejament de Gestalgar que afecta la prolongació del carrer del Calvario, relativa a un ajust d'alineació, i va emetre un informe favorable de la modificació número 3 de les normes subsidiàries de planejament de Gestalgar que afecta la zona del carrer Arrabal de las Eras en la prolongació amb el carrer Calvario, relativa a un ús urbanístic d'espai lliure diferent. Cal elevar-ne un informe al Consell d'Estat segons el que disposa l'article 129 del text refós de la Llei sobre el Regim del Sòl i Ordenament Urbà.  
Vistos els preceptes legals esmentats, la Llei del Sòl, la Llei de Procediment Administratiu i la resta de legislació aplicable, d'acord amb el Consell d'Estat i a proposta del Conseller d'Obres Públiques, Urbanisme i Transports, el Govern Valencià  
ACORDA  
Aprovar definitivament la modificació número 3 de les normes subsidiàries de planejament de Gestalgar, la qual afecta la zona del carrer Arrabal de las Eras, en la prolongació amb el carrer del Calvario, relativa a ús urbanístic d'espai lliure diferent.  
València, 28 de desembre de 1992.  
El Conseller Secretari del Govern Valencià,   
EMERIT BONO I MARTINEZ